Вылучэнне факультэта ў якасці самастойнай структуры было абумоўлена ростам колькасці студэнтаў і супрацоўнікаў і неабходнасцю паглыблення спецыялізацыі структурных падраздзяленняў пры вырашэнні праблем забеспячэння прадпрыемстваў і арганізацый рэгіёну інжынернымі кадрамі масавых спецыяльнасцяў. Ўсе спецыяльнасці факультэта новыя, адкрытыя ў апошнія гады для забеспячэння патрэбнасці рэгіёну ў інжынерных кадрах. Пры гэтым улічваўся раней назапашаны вопыт сумеснай падрыхтоўкі з вядучымі тэхнічнымі ўніверсітэтамі (Беларускім нацыянальным тэхнічным універсітэтам, Беларускім дзяржаўным тэхналагічным універсітэтам, Гомельскім дзяржаўным універсітэтам, Беларуска-Расійскім універсітэтам, Беларускім дзяржаўным універсітэтам транспарту, Полацкім дзяржаўным універсітэтам).